## El Consell valida la declaració d’emergència per a la reparació de la presa de Buseo per 4,6 milions d’euros

*** La seua estructura i entorn van estar danys a conseqüència de les pluges torrencials i de l’augment de cabal del riu Reatillo del dia 29 d’octubre
* Els treballs consistiran en l’assegurament inicial de l’estrep dret, la restauració de les preses de reg número 1 i 3, i la reposició d’instal·lacions i accessos de la presa, entre altres**

El Consell ha pres nota de la declaració d’emergència de la Conselleria d’Agricultura, Aigua, Ramaderia i Pesca per a la reposició d’elements de seguretat, així com l’estudi i mesures per a garantir l’estabilitat de la presa de Buseo, situada a Chera, amb motiu de les pluges torrencials ocorregudes el dia 29 d’octubre de 2024.

Per a fer-ho, s’ha estimat un pressupost de 3.965.087 euros per al contracte d’obra i de 700.000 euros per al contracte de servicis d’assistència tècnica i de coordinació de seguretat i salut, la qual cosa suma un total de 4.665.087 euros.

La presa de Buseo, de la qual és titular la Generalitat, es troba en el llit del riu Reatillo (denominat Sot aigües avall), afluent del Túria, uns 4,4 quilòmetres aigües amunt de Sot de Chera.

La crescuda de l’aigua del dia 29 va produir danys estructurals en el cos de la presa, en les instal·lacions de regulació i ha arrasat tots els elements de seguretat, com ara baranes, muralletes i escales situades en els accessos al cos de la presa i en coronació.

Així, les obres consistiran en l’assegurament inicial de l’estrep dret, la restauració de les preses de reg número 1 i 3, la reposició d’instal·lacions i accessos de la presa, el sosteniment del vessant esquerre, l’adequació del camí d’accés, la reparació i estabilització de la casa del pantà i la implantació del Pla d’emergències.

A més, es procedirà a la neteja i inspecció del vessant dret, el monitoratge i l’estudi de l’estrep dret, la modelització en 3D de la presa i l’estudi de solucions.

Fecha: 26/11/2024